Z á p i s n i c a
zo zasadnutia obecného zastupiteľstva, konaného dňa 18.06.2018                                

Prítomní: Ružena Opálková, starostka obce
                  PhDr. Zlatica Opáleková – hlavná kontrolórka obce
	      Miroslav Vlachovič
                  Ivan Slezák
                  Mgr. Filip Nádaský
      Ľuboš Debrecký
      Jozef Tomík
      Peter Poliak
                  Milan Prettenhofer


[bookmark: _GoBack]      Program:

1. Otvorenie.
2. Schválenie programu zasadnutia.
3. Určenie zapisovateľa a overovateľov zápisnice a uznesenia.
4. Kontrola uznesení zo dňa 2.5.2018.
5. Návrh VZN č. 2/2018 o parkovaní a odstavení vozidiel na miestnych komunikáciách a verejných priestranstvách.
6. Návrh VZN č. 3/2018 o určení výšky príspevku na činnosť materskej školy a príspevku na čiastočnú úhradu nákladov vo výdajnej školskej jedálni v zriaďovateľskej pôsobnosti obce Šelpice.
7. Návrh Rokovacieho poriadku obecného zastupiteľstva v Šelpiciach.
8. Rokovanie o záverečnom účte obce.
9. Stanovisko hlavného kontrolóra k záverečnému účtu.
10. Schvaľovanie záverečného účtu obce.
11. Plán kontrolnej činnosti na II. polrok 2018.
12. Schválenie rozsahu výkonu funkcie starostu obce na volebné obdobie 2018-2022.
13. Schválenie počtu poslancov na volebné obdobie 2018-2022, schválenie volebného okrsku.
14. Rôzne
15. Diskusia.
16. Záver.


1. Otvorenie
Zasadnutie obecného zastupiteľstva v Šelpiciach otvorila a viedla Ružena Opálková,
starostka obce. V úvode privítala poslancov, ostatných prítomných a skonštatovala,
že počet prítomných poslancov je 6,  t.j. obecné zastupiteľstvo v Šelpiciach je spôsobilé rokovať a uznášať sa. Poslanec p.  Milan Prettenhofer prišiel neskôr. Návrh programu bol poslancom doručený spolu s pozvánkou na zasadnutie OZ. 

2. Program zasadnutia bol poslancami jednohlasne schválený.

3. Za zapisovateľa bola určená Tatiana Chmelařová, za overovateľov zápisnice  a uznesenia p. Jozef Tomík, Ľuboš Debrecký.

4. Kontrola uznesení zo dňa 2.5.2018:
- uznesenia z predchádzajúceho zasadnutia OZ boli splnené.
5.	 Návrh VZN č. 2/2018 o parkovaní a odstavení vozidiel na miestnych 
      komunikáciách a verejných priestranstvách:
- návrh jednohlasne prijatý poslancami bez pripomienok.

6.	Návrh VZN č. 3/2018 o určení výšky príspevku na činnosť materskej školy a príspevku na čiastočnú úhradu nákladov vo výdajnej školskej jedálni v zriaďovateľskej pôsobnosti obce Šelpice:
	- návrh jednohlasne prijatý poslancami bez pripomienok.

7. 	 Návrh Rokovacieho poriadku obecného zastupiteľstva v Šelpiciach
- návrh jednohlasne prijatý poslancami bez pripomienok.

        8.	Rokovanie o záverečnom účte obce:
	- poslancom bol písomnou formou zaslaný záverečný účet obce za rok 2017.
	- zo strany poslancov nebola vznesená žiadna námietka ani pripomienka.

        9.  Stanovisko hlavného kontrolóra k záverečnému účtu:
- hlavná kontrolórka informovala o hlavných bodoch záverečného účtu obce a doporučila poslancom záverečný účet schváliť.

       10.  Schvaľovanie záverečného účtu obce:
	  - poslanci záverečný účet jednohlasne schválili.

       11.  Plán kontrolnej činnosti na II. polrok 2018:
	- hlavná kontrolórka predložila Plán kontrolnej činnosti na II. polrok 2018.

       12.  Schválenie rozsahu výkonu funkcie starostu obce na volebné obdobie 2018-2022:
- nakoľko sa v novembri 2018 budú konať voľby do orgánov samosprávy obcí, je  
  potrebné schváliť úväzok na výkon funkcie starostu obce na volebné obdobie
  2018-2022.
- starostka predložila poslancom návrh na schválenie funkcie starostu na plný úväzok,
- návrh bol jednohlasne prijatý poslancami bez pripomienok.

       13.  Schválenie počtu poslancov na volebné obdobie 2018-2022, schválenie volebného    
              okrsku:
- na volebné obdobie 2018-2022 je stanovený počet poslancov 7 a počet volebných  okrskov 1.
       14. Rôzne:
- starostka opätovne upozornila na vyvážanie veľkého množstva bio odpadu k zberovému dvoru, k tomuto problému sa bude musieť pristupovať neustálim apelovaním na občanov, aby si v rámci svojich možností zabezpečovali kompostovanie trávnatých porastov, a len vo výnimočných prípadoch vyvážali takýto odpad na zberový dvor, nakoľko vývoz a spracovanie bio odpadu sú pre obec finančne nákladné,
- starostka poďakovala občanom i poslancom za účasť na slávnostnom otvorení MŠ,
       15. Diskusia:
- p. Dušan Lutišan poukázal na problém s odtekajúcou dažďovou vodou pri veľkých búrkach a navrhol prečistiť kanál pri p. Pilátovej a odviesť vodu prekopaním do kanála za rodinnými domami,
- starostka odpovedala, že vzniknutý problém pri poslednej búrke sa riešil okamžite, pracovníci vyčistili kanál i pred domom p. Lutišana.
       16. Záver:
- nakoľko zo strany poslancov ako i občanov už neboli žiadne dotazy, starostka poďakovala za účasť a zasadnutie obecného zastupiteľstva ukončila.



      Overovatelia:
      Jozef Tomík                            ................................
      Ľuboš Debrecký		       ................................

     Zapísala:
     Tatiana Chmelařová      	       ................................


	                                                				Ružena Opálková
                                                                                        	               starostka obce

